আমাদের সংবিধানের ১৫, ১৬, ১৭ ও ১৮ অনুচ্ছেদ অনুযায়ী দেশের জনগণের আর্থ-সামাজিক উন্নয়ন নিশ্চিত করা রাষ্ট্রের দায়িত্ব। রাষ্ট্র সে দায়িত্ব পালন করতে সফল হচ্ছে না। এই ব্যর্থতার অন্যতম কারণ মাত্রতিরিক্ত জনসংখ্যা। ১৯৭৬ সালে বাংলাদেশ সরকার জনসংখ্যা ও পরিবার পরিকল্পনা কর্মসূচি হাতে নেয়। বাংলাদেশ পরিসংখ্যান ব্যুরোর (বিবিএস) তথ্য (২০০১) মতে, সত্তর দশকের মাঝামাঝি সময়ে যেখানে জনসংখ্যা বৃদ্ধির হার ছিল ৩ শতাংশ কর্মসূচি বাস্তবায়নের ফলে ২০০০ সালের মধ্যে তা ১.৪৭ শতাংশে নামিয়ে আনা সম্ভব হয়েছিল।